CELEX: 52018JC0027
Language: da
Date: 2018-11-13
Title: Fælles forslag til RÅDETS AFGØRELSE om den holdning, der skal indtages på Den Europæiske Unions vegne i Associeringsrådet, der er nedsat ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side, til forlængelsen af EU-Israel-handlingsplanen.

EUROPA-KOMMISSIONEN
            Bruxelles, den 13.11.2018
            JOIN(2018) 27 final
            2018/0383(NLE)
            Fælles forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Associeringsrådet, der er nedsat ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side, til forlængelsen af EU-Israel-handlingsplanen.
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører afgørelsen om den holdning, der skal indtages på Den Europæiske Unions vegne i Associeringsrådet EU-Israel, der er nedsat ved Euro-Middelhavs-interimsassocieringsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side ("Euro-Middelhavsaftalen"), til vedtagelsen af en henstilling om forlængelse af EU-Israel-handlingsplanen.
            
            
               2.Baggrund for forslaget
            
            
               2.1.Euro-Middelhavsaftalen 
            
            
               Euro-Middelhavsaftalen blev undertegnet i Bruxelles den 20. november 1995 og trådte i kraft den 1. juni 2000. Aftalen udgør retsgrundlaget for de bilaterale forbindelser mellem EU og Israel. Aftalen tager sigte på: 
            
            
               –at skabe passende rammer for politisk dialog og således gøre det muligt at udvikle nære politiske forbindelser mellem parterne 
            
            
               –at øge handelen, herunder gennem udvidet handel med varer og tjenesteydelser, gensidigt at liberalisere etableringsretten, yderligere gradvist at liberalisere de offentlige udbud, styrke kapitalens frie bevægelighed og intensivere samarbejdet om videnskab og teknologi for at fremme den harmoniske udvikling af økonomiske forbindelser mellem Fællesskabet og Israel og dermed fremme den økonomiske aktivitet i EU og Israel, forbedre leve- og arbejdsvilkårene og øge produktiviteten og den finansielle stabilitet
            
            
               –at anspore til regionalt samarbejde med henblik på at befæste den fredelige sameksistens og den økonomiske og politiske stabilitet
            
            
               –at fremme samarbejdet på andre områder af gensidig interesse.
            
            
               2.2.Associeringsrådet
            
            
               Associeringsrådet, som er nedsat ved Euro-Middelhavsaftalen, består af medlemmer af Rådet for Den Europæiske Union og medlemmer af Europa-Kommissionen på den ene side og medlemmer af Staten Israels regering på den anden side. Det mødes på ministerplan en gang om året, og når omstændighederne kræver det, på formandens initiativ og i overensstemmelse med de betingelser, der er fastsat i Associeringsrådets forretningsorden. Associeringsrådet vedtager afgørelser og henstillinger efter indbyrdes aftale mellem parterne. Mellem møderne kan det vedtage afgørelser eller henstillinger ved skriftlig procedure, hvis parterne er enige herom, i henhold til artikel 10 i forretningsordenen.
            
            
               2.3.Associeringsrådets påtænkte retsakt
            
            
               Associeringsrådet påtænker at vedtage en henstilling om forlængelse af EU-Israel-handlingsplanen ("den påtænkte retsakt"). I overensstemmelse med artikel 10 i Associeringsrådets forretningsorden vil henstillingen blive vedtaget ved skriftlig procedure.
            
            
               Formålet med den påtænkte retsakt er at forlænge gyldighedsperioden for EU-Israel-handlingsplanen indtil udgangen af 2020, eller indtil partnerskabsprioriteterne er vedtaget, for at sikre fortsættelsen af samarbejdet mellem de to parter. 
            
            
               3.Den holdning, der skal indtages på Unionens vegne
            
            
               Den holdning, der skal indtages af Den Europæiske Union i Associeringsrådet, som blev nedsat ved Euro-Middelhavsaftalen, til vedtagelsen af en henstilling om forlængelsen af EU-Israel-handlingsplanen indtil udgangen af 2020, eller indtil partnerskabsprioriteterne er vedtaget, er baseret på teksten til den henstilling, der er knyttet som bilag til denne afgørelse. 
            
            
               Begge parter har gentagne gange bekræftet værdien og styrken af forbindelserne mellem Den Europæiske Union og Israel samt deres fulde tilslutning til den fortsatte udvikling af disse inden for alle områder af gensidig interesse. 
            
            
               Forlængelsen af handlingsplanen er således i parternes interesse.
            
         
         
            
               3.1.Proceduremæssigt retsgrundlag
            
            
               3.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtages der afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, som gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  1
               .
            
            
               3.1.2.Anvendelse på det foreliggende tilfælde
            
            
               Associeringsrådet er et organ, der er nedsat ved en aftale, nemlig Euro-Middelhavsaftalen.
            
            
               Den retsakt, som Associeringsrådet skal vedtage, er en retsakt, der har retsvirkninger. 
            
            
               Den påtænkte retsakt har retsvirkninger, fordi den vil forlænge den nuværende EU-Israel-handlingsplan indtil udgangen af 2020, eller indtil partnerskabsprioriteterne er vedtaget.Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               3.2.Materielt retsgrundlag
            
            
               3.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, må afgørelsen, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger.
            
            
               3.2.2.Anvendelse på det foreliggende tilfælde
            
            
               Hovedformålet med og -indholdet af den påtænkte retsakt vedrører samarbejde med et tredjeland inden for rammerne af en associeringsaftale og den europæiske naboskabspolitik.
            
            
               Det materielle retsgrundlag for den foreslåede afgørelse er derfor artikel 217 i TEUF.
            
            
               3.3.Konklusion
            
            
               Retsgrundlaget for den foreslåede retsakt bør være artikel 217 sammenholdt med artikel 218, stk. 9, i TEUF.
            
            
               4.Offentliggørelse af den påtænkte retsakt
            
            
               Da Associeringsrådets retsakt vil ændre varigheden af EU-Israel-handlingsplanen, er det hensigtsmæssigt at offentliggøre den i Den Europæiske Unions Tidende efter vedtagelsen (i overensstemmelse med forretningsordenen for Associeringsrådet EU-Israel) og i Israels Reshumot (Israels officielle tidende), hvis Associeringsrådet træffer beslutning herom.
            
            
               2018/0383 (NLE)
            
            
               Fælles forslag til
            
         
         
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Associeringsrådet, der er nedsat ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side, til forlængelsen af EU-Israel-handlingsplanen.
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9,
            
            
               under henvisning til forslaget fra Europa-Kommissionen og Unionens højtstående repræsentant for udenrigsanliggender og sikkerhedspolitik ("den højtstående repræsentant"), og
            
            
               ud fra følgende betragtninger:
            
            
               (1)Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side trådte i kraft den 1. juni 2000.
            
            
               (2)I henhold til aftalens artikel 69 kan Associeringsrådet træffe afgørelser og fremsætte passende henstillinger.
            
            
               (3)Associeringsrådet påtænker at vedtage henstillingen om forlængelse af EU-Israel-handlingsplanen ved skriftlig procedure.
            
            
               (4)Det er hensigtsmæssigt at fastlægge den holdning, der skal indtages på Unionens vegne i Associeringsaftalen, idet henstillingen vil have retsvirkninger.
            
            
               (5)Forlængelsen af handlingsplanen indtil udgangen af 2020, eller indtil partnerskabsprioriteterne er vedtaget, vil give parterne fuld mulighed for at videreføre deres samarbejde i det kommende år — 
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Den Europæiske Unions vegne i Associeringsrådet, der er nedsat ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side, baseres på Associeringsrådets udkast til henstilling, som er vedlagt denne afgørelse.
            
            
               Artikel 2
            
            
               Denne afgørelse er rettet til Kommissionen og den højtstående repræsentant.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis 61-64. 
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 13.11.2018
            JOIN(2018) 27 final
            Fælles forslag til
            BILAG
            til
            RÅDETS BESLUTNING
            om den holdning, der skal indtages på Den Europæiske Unions vegne i Associeringsrådet, der er nedsat ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side, til forlængelsen af EU-Israel-handlingsplanen.
            
               
         
         
            
               BILAG
               
                  HENSTILLING Nr. xxx VEDTAGET AF ASSOCIERINGSRÅDET EU-ISRAEL om godkendelse af forlængelsen af EU-Israel-handlingsplanen
            
            
               ASSOCIATIONSRÅDET EU-ISRAEL HAR —
            
            
               under henvisning til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side ("Euro-Middelhavsaftalen"), og 
            
            
               ud fra følgende betragtninger:
            
            
               (1)Euro-Middelhavsaftalen blev undertegnet i Bruxelles den 20. november 1995 og trådte i kraft den 1. juni 2000. 
            
            
               (2)I artikel 69 i Euro-Middelhavsaftalen bemyndiges Associeringsrådet til at vedtage afgørelser og passende henstillinger.
            
            
               (3)I artikel 10 i Associeringsrådets forretningsorden åbnes der mulighed for mellem møder at vedtage afgørelser eller henstillinger ved skriftlig procedure, hvis begge parter er enige herom.
            
            
               (4)Forlængelsen af EU-Israel-handlingsplanen indtil udgangen af 2020, eller indtil partnerskabsprioriteterne er vedtaget, vil give parterne mulighed for at videreføre deres samarbejde i det kommende år, eller indtil partnerskabsprioriteterne er vedtaget — 
            
            
               VEDTAGET DENNE HENSTILLING:
            
            
               Artikel 1
            
            
               Associeringsrådet henstiller ved skriftlig procedure til, at EU-Israel-handlingsplanen forlænges indtil udgangen af 2020, eller indtil partnerskabsprioriteterne er vedtaget. 
            
            
               Udfærdiget i xx, [dato].
            
            
               På Associationsrådet EU-Israels vegne 
            
            
               Formand
            
            
               ***